hotchpotch/miracl-hf-unified huggingface dataset:
গুরু বিপিন সিংহ
প্রয়াত নৃত্যগুরু বিপিন সিংহ বিগত ৬০ বছর ধরে মণিপুরী গীত-নৃত্যের বিভিন্ন বিষয় নিয়ে গবেষণা করে গেছেন। পাশাপাশি তিনি বৈষ্ণব পদাবলীরো চর্চা করে গেছেন। তিনি বহু প্রচলিত এবং বিখ্যাত গীত-নৃত্যের সংগ্রহ করে এগুলোকে বিশুদ্ধ করে ব্যবহার করেছিলেন। গুরু বিপিন সিংহ ধ্রুপদী ভারতীয় গীত-নৃত্যের সাথে জড়িত বিভিন্ন লিরিক তার কলকাতা এবং মণিপুরের ঘরে ব্যক্তিগত ভাবে সংগ্রহ করে রেখেছেন।
গুরু বিপিন সিংহ খুবই সাফল্যের সহিত মন্দির এবং সমাজের গণ্ডীর ভিতরে আবদ্ধ হয়ে থাকা মণিপুরী নৃত্যকে তার ঐতিহ্য এবং বিশুদ্ধতা রক্ষা করে বিশ্বমঞ্চে উপস্হাপিত করতে সক্ষম হয়ে ছিলেন।
মণিপুরী নৃত্যে নিজের সম্পূর্ণ জীবন উৎসর্গ করেছিলেন বলে এর অন্য নাম গুরু বিপিন সিংহ। ঋষিতুল্য এই পুরুষ ধ্রুপদী পরম্পরা রক্ষা করে মণিপুরী নৃত্যকে জনপ্রিয় করে উপস্থাপন করতে আপ্রাণ চেষ্টা করেগেছেন। গুরু'র আরেকটি উল্লেখযোগ্য কাজের মধ্যে ছিল- আট/দশ ঘণ্টা দীর্ঘ রাস নৃত্যকে মাত্র ঘণ্টা-দেড়ঘণ্টার ভিতরে সংক্ষেপ করা সত্ত্বেও এর ভিতরে প্রভূত উপকরণ এবং নাটকীয়তা বজায় রেখে নতুনরূপ দিয়ে মঞ্চোপযোগী করেছিলেন। শাস্ত্রীয় মণিপুরী নৃত্যে যে মাধুর্যতা আছে তা গুরু নতুন দৃষ্টিকোণ থেকে আবিষ্কার করেছিলেন। বৈষ্ণব পদাবলী এবং পুরাণ নিয়ে গুরুর রচনাসমগ্র আত্মিক অনুধাবন করে এগুলোর উপর নতুন ধরণের গীত রচনা করেছিলেন। যে গীতের ভিতর শাস্ত্রীয় মণিপুরী গীতের উল্লেখযোগ্য বৈশিষ্ট্য প্রকটভাবে ফোটে উঠার পাশাপাশি বর্তমান যুগের সাংস্কৃতিক চেতনার ও উন্মেষ ঘটে। 
গত শতাব্দীর দ্বিতীয় দশকে অর্থাৎ ১৯১৮ সালের ২৩ শে আগষ্ট, বিশ্বকবি রবীন্দ্রনাথ ঠাকুর যখন সিলেটে এসে প্রথমবারের মতো মণিপুরী নৃত্য দেখে যান তার ঠিক পনেরো মাস পর গুরু বিপিন সিংহ জন্মগ্রহণ করেন, পুণ্য মাতৃভূমি সিঙ্গারী গ্রামে,পুণ্য লেইখমসেনা সিংহ ও পুণ্যবতী গর্ভধারিনী মাতা ইন্দুবালা দেবীর কোলে।
সমাজের বহু সুনাম,খ্যাতি-বিপিন যা করেছেন তা নিজের নামের জন্য করেছেন। সমাজের জন্য কি করেছেন? তা নিজের স্বার্থরক্ষার জন্য নিজেকে মৈতেয় বলে পরিচয় দিয়েছিলেন। কিন্তু তা সঠিক না। তিনি বিভিন্ন বিষয়ে বিভিন্ন সময়ে স্পষ্ট বলে গেছেন। আমাকে মণিপুরে পরিচয় করিয়েছেন ই. নীলকান্ত সিংহ। তিনি বলেছিলেন-"শিল্পীর ভিতরে কোন খ্রীষ্টান নেই,কোন মুসলমান নেই,কোন হিন্দু নেই, কোন বাঙালী নেই, কোন মণিপুরী নেই। কিন্ত্ত শিল্পী আছে সব জাতের ভিতরে। তাছাড়া তিনি বলেছিলেন-আপনারা বিপিনরে বিচার করবেন কাছাড়ের মানুগ হিসেবে না, বিচার করবেন প্রকৃত এক শিল্পী বলে।"
তিনি জীবনে বহু সম্মান এবং পুরস্কার অর্জন করেছেন। এর ভিতরে উল্লেখযোগ্য কিছু–
১. নর্তনাচার্জ (১৯৫৯ ইংরাজীত),
২. হাঞ্জাবা (১৯৬১ ইং),
৩. জাতীয় সঙ্গীত নাটক একাডেমি (১৯৬৫ ইং),
৪. শ্রীহট্ট সম্মেলন পুরস্কার (১৯৮১ ইং),
৫. বিশ্ব উন্নয়ন সংসদ পুরস্কার (১৯৮২ ইং),
৬. কলাভারতী (১৯৮৩ ইং),
৭. প্রতিশ্রুতি পরিষদ পুরস্কার (১৯৮৪ ইং),
৮. সারংগদেব ফেলোশিপ (১৯৮৪ ইং),
৯. উদয় শংকর পুরস্কার (১৯৮৬ ইং),
১০. ওজা রত্ন (১৯৮৮ ইং),
১১. সংগীত শ্যামলা পুরস্কার (১৯৮৮ ইং),
১২. এমিরাটস ফেলোশিপ (১৯৮৯ ইং),
১৩. কালিদাস সম্মান (১৯৯০ ইং),
১৪. বহুলকা পুরঙ্কার (১৯৯১ ইং),
১৫. অনামিকা কলা সঙ্গম -পুরস্কার (১৯৯২ ইং),
১৬. পশ্চিমবঙ্গ রাজ্য একাডেমি এওয়ার্ড (১৯৯২ ইংরাজীত)।
সম্মান জানানো সংস্হা এবং সাল যথাক্রমে -
১. রূপকার ডান্স একাডেমি (১৯৯৪ ইং),
২. নূপূর ডান্স একাডেমি (১৯৯৫ ইং),
৩. সুরনন্দন ভারতী (১৯৯৫ ইং),
৪. শিরোমণি পুরস্কার (১৯৯৬ ইং),
৫. নিখিল বিষ্ণুপ্রিয়া মণিপুরী পুরস্কার (১৯৯৭ ইং),
৬. অঙ্গাহার ডান্স একাডেমী (১৯৯৮ ইং), ইত্যাদি।
আবদুল হালিম মুয়াজ্জম শাহ
তুঙ্কু আবদুল হালিম ইবনে আলমরহুম সুলতান বাদলিশাহ (জন্মঃ ২৮ নভেম্বর ১৯২৭) মালয়েশিয়ার ১৪তম ও বর্তমান সম্রাট। ১৯৫৮ সালে তিনি কেদাহর সুলতান হন। ইতিপূর্বে ১৯৭০ থেকে ১৯৭৫ সাল পর্যন্ত তিনি মালয়েশিয়ার পঞ্চম সম্রাট ছিলেন। মালয়েশিয়ার ইতিহাসে তিনি একমাত্র ব্যক্তি যিনি দুইবার সম্রাট ছিলেন।
তুঙ্কু আবদুল হালিম ছিলেন সুলতান বাদলিশাহর দ্বিতীয় পুত্র। তিনি আলোর মেরাহ ও তিতি গাজাহ মালয় স্কুলে লেখাপড়া করেছেন। এরপর তিনি সুলতান আবদুল হামিদ কলেজে লেখাপড়া করেছেন। তিনি অক্সফোর্ডের ওয়াডহাম কলেজে পড়াশোনা করেছেন এবং সামাজিক বিজ্ঞান ও জনপ্রশাসনে ডিপ্লোমা অর্জন করেন। এরপর তিনি কেদাহর প্রশাসনিক দায়িত্বে যোগ দেন। তিনি আলোর স্টারের জেলা অফিসার ছিলেন। পরে রাষ্ট্রীয় কোষাগারে দায়িত্বপালন করেছেন।
১৯৪৯ সালের ৬ আগস্ট আবদুল হালিম উত্তরাধিকারই নির্বাচিত হন। ১৯৫৮ সালের ১৫ জুলাই বাবার মৃত্যুর পর তিনি কেদাহর সুলতান হন। ১৯৫৯ সালের ২০ ফেব্রুয়ারি তার অভিষেক হয়।
১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত আবদুল হালিম ডেপুটি ইয়াং দি-পেরতুয়ান আগং ছিলেন।
তুঙ্কু আবদুল হালিম মালয়েশিয়ার পঞ্চম সম্রাট নির্বাচিত হন। ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত তিনি সম্রাট ছিলেন। তুঙ্কু সৈয়দ পুত্রা ও তুঙ্কু মিজান জয়নুল আবেদিন|মিজান জয়নুল আবেদিনের]] পর তিনি তৃতীয় কনিষ্ঠ সম্রাট।
২০০৬ সালের ২ নভেম্বর আবদুল হালিম দ্বিতীয়বার ডেপুটি ইয়াং দি-পেরতুয়ান আগং নির্বাচিত হন। এই পদে নির্বাচিত হওয়া তিনি দ্বিতীয় ব্যক্তি।
২০১১ সালের অক্টোবরে দ্বিতীয়বার সম্রাট নির্বাচিত হন। ১৩ ডিসেম্বর থেকে তার শাসনকাল শুরু হয়। তিনি মালয়েশিয়ার প্রথম সম্রাট যিনি দুই মেয়াদে দায়িত্বপালন করেছেন।
দ্বিতীয় দফায় সম্রাট মনোনীত হওয়ার পর কেদাহর সুলতান হিসেবে তার দায়িত্বসমূহ তার ভাই তুঙ্কু আনোয়ার, তুঙ্কু সালাহউদ্দিন, তুঙ্কু আবদুল হামিদ সানি ও মেয়ে তুঙ্কু পুতেরি ইন্তান সাফিনাজকে নিয়ে গঠিত কাউন্সিলকে প্রদান করা হয়। ২০১২ সাকের ১১ এপ্রিল তার অভিষেক হয়। অনুষ্ঠানে অন্যান্য মালয়ী শাসকদের সাথে ব্রুনাইয়ের যুবরাজ ও যুবরাজ্ঞী উপস্থিত ছিলেন।
তুঙ্কু আবদুল হালিম দুইবার বিয়ে করেছেন। তার স্ত্রীরা হলেন:
২০০৮ সালের ১৫ জুলাই কেদাহর সুলতান হিসেবে আবদুল হালিমের ৫০ বছর পূর্তি উৎসব হয়। এই উপলক্ষে ১৫ জুলাইকে কেদাহতে ছুটি ঘোষণা করা হয়।
তুঙ্কু আবদুল হালিম সেনাবাহিনীর ফিল্ড মার্শাল, নৌবাহিনীর এডমিরাল অব দ্য ফ্লিট এবং বিমানবাহিনীর মার্শাল পদের অধিকারী।
ইসমাইল নাসিরউদ্দিন শাহ
সুলতান ইসমাইল নাসিরউদ্দিন শাহ ইবনে আলমরহুম সুলতান তৃতীয় জয়নুল আবেদিন (২৪ জানুয়ারি ১৯০৭ – ২০ সেপ্টেম্বর ১৯৭৯) ছিলেন মালয়েশিয়ার ৪র্থ‌ সম্রাট এবং তেরেঙ্গানুর ১৫তম সুলতান।
তার জন্ম তারিখ ১৯০৬ সালের ১৬ মার্চ বা ১৯০৭ সালের ২৪ জানুয়ারি জানা যায়। দ্বিতীয় তারিখটি মূলত ব্যবহার হয়ে থাকে। তিনি ছিলেন সুলতান তৃতীয় জয়নুল আবেদিনের পঞ্চম ছেলে। তার মা চিক মাইমুনাহ বিনতে আবদুল্লাহ ছিলেন একজন থাই বংশোদ্ভূত ধর্মান্তরিত মুসলিম।
তিনি কুয়ালা তেরেঙ্গানু মালয় স্কুলে লেখাপড়া করেছেন। এরপর মালয় কলেজে ভর্তি হন। ১৯২৯ সালে তিনি তেরেঙ্গানুর প্রশাসনিক দায়িত্বে নিয়োজিত হন। ১৯৩৪ সালে কুয়ালা তেরেঙ্গানুর ভূমি রাজস্ব বিষয়ক সহকারি কালেক্টর নিযুক্ত হন।
১৯৩৫ সালে তার বড় ভাই সুলতান সুলাইমানের এইড-ডি-ক্যাম্প হন। সুলাইমানের সাথে তিনি ১৯৩৭ সালে রাজা ষষ্ঠ জর্জের অভিষেক অনুষ্ঠানে যান। ১৯৩৯ সালে তিনি উচ্চ আদালত ও আপিল আদালতের রেজিস্ট্রার নিযুক্ত হন। তিনি ভূমি আদালতের রেজিস্ট্রার হিসেবেও দায়িত্বপালন করেছেন। ১৯৪০ সালে তিনি তেরেঙ্গানুর মন্ত্রীসভার সদস্য নিযুক্ত হন। ১৯৪১ সালে তিনি প্রথম শ্রেণীর ম্যাজিস্ট্রেট হন এবং ১৯৪১ সালের ১৫ নভেম্বর তেরেঙ্গানু স্টেট সেক্রেটারি পদে উন্নীত হন।
১৯৪২ সালের ২৫ সেপ্টেম্বর তেরেঙ্গানুর সুলতান সুলাইমান বদরুল আলম শাহ মারা যান। এসময় মালয়ের জাপানি সামরিক প্রশাসন সুলাইমানের ছেলে সুলতান আলি শাহকে নতুন সুলতান ঘোষণা করে। ১৯৪৩ সালের ১৮ অক্টোবর ফিল্ড মার্শাল প্লাইক পিবুলসোংগ্রামের নেতৃত্বাধীন থাই সরকার জাপানিদের কাছ থেকে তেরেঙ্গানুর প্রশাসন গ্রহণ করে এবং সুলতান আলি শাহকে স্বীকৃতি প্রদান বহাল রাখে।
দ্বিতীয় বিশ্বযুদ্ধের পর ব্রিটিশরা ফিরে আসে। তারা সুলতান আলি শাহকে মেনে নিতে রাজি হয়নি। তার বিরুদ্ধে জাপানিদের সহায়তার অভিযোগ করা হয়। সুলতান আলি শাহর মতে মালয় ইউনিয়ন চুক্তিতে স্বাক্ষর করতে রাজি হওয়ায় ব্রিটিশরা তাকে অপসারণ করতে চাইছিল।
১৯৪৫ সালের ৫ নভেম্বর তেরেঙ্গানু স্টেট কাউন্সিল সুলতান আলি শাহকে অপসারণ করে ইসমাইলকে তেরেঙ্গানুর সুলতান মনোনীত করে। ১৯৪৯ সালের ৬ জুন কুয়ালা তেরেঙ্গানুতে ইসমাইল নাসিরউদ্দিন শাহর অভিষেক হন। এরপর থেকে সুলতান ইসমাইলের বংশধররা তেরেঙ্গানু শাসন করছেন।
১৯৬০ সালের ২১ সেপ্টেম্বর থেকে ১৯৬৫ সালের ২০ সেপ্টেম্বর পর্যন্ত সুলতান ইসমাইল ডেপুটি ইয়াং দি-পেরতুয়ান আগং হিসেবে দায়িত্বপালন করেছেন।
সুলতান ইসমাইল মালয়েশিয়ার চতুর্থ ইয়াং দি-পেরতুয়ান আগং নির্বাচিত হন। ১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত তিনি দায়িত্বপালন করেছেন। স্বাস্থ্যগত কারণে তিনি ১৯৬৯ সালে সম্রাটের পদ থেকে সরে দাঁড়াতে চেয়েছিলেন। কিন্তু প্রধানমন্ত্রী তুঙ্কু আবদুর রহমানের অনুরোধে তিনি সিংহাসন ত্যাগ করেননি।
সুলতান ইসমাইলের শাসনামলে কুয়ালালামপুরে দাঙ্গা সংঘটিত হয় এবং সংসদ স্থগিত করা হয়। এসত্ত্বেও তুঙ্কু আবদুর রহমান তার যুগকে "ঘটনাবহুল ও মহিমান্বিত" হিসেবে উল্লেখ করেছেন।
সুলতান ইসমাইল ১৯৭৯ সালের ২০ সেপ্টেম্বর কুয়ালা তেরেঙ্গানুতে ইন্তেকাল করেন। পরের দিন আবেদিন মসজিদের রাজকীয় কবরস্থানে তাকে দাফন করা হয়। এরপর তার ছেলে সুলতান মাহমুদ আল-মুকতাফি বিল্লাহ শাহ তার উত্তরসূরি হন।
সুলতান ইসমাইল চারবার বিয়ে করেছেন। তার স্ত্রীরা হলেন:
টেস্ট ক্রিকেট অভিষেকে ৫ উইকেট লাভকারী পাকিস্তানী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিত পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ মার্চ, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন।
নভেম্বর, ২০১৬ সাল পর্যন্ত সর্বমোট দশজন পাকিস্তানী ক্রিকেটার তাদের টেস্ট ক্রিকেট অভিষেকে পাঁচ-উইকেট লাভের গৌরবগাঁথা রচনা করেছেন। ঐ পাঁচ-উইকেটগুলো সাতটি পৃথক দেশের বিপক্ষে এসেছে। তন্মধ্যে, তিনবার নিউজিল্যান্ড, দুইবার অস্ট্রেলিয়া ও একবার করে বাংলাদেশ, ইংল্যান্ড, ভারত, দক্ষিণ আফ্রিকা ও জিম্বাবুয়ের বিপক্ষে করেছেন। প্রথম পাকিস্তানী খেলোয়াড় হিসেবে আরিফ বাট তাঁর টেস্ট অভিষেকে এ কৃতিত্ব অর্জন করেন। ১৯৬৪ সালে অস্ট্রেলিয়ার বিপক্ষে তিনি ৬/৮৯ পেয়েছেন। ১৯৯৬ সালে রাওয়ালপিন্ডি ক্রিকেট স্টেডিয়ামের সফরকারী নিউজিল্যান্ডের বিপক্ষে মোহাম্মদ জাহিদ করেছিলেন ৭/৬৬ যা টেস্ট অভিষেকে যে-কোন পাকিস্তানীর সেরা বোলিং পরিসংখ্যান। মোহাম্মদ নাজির ও মোহাম্মদ জাহিদ - এ দুইজন পাকিস্তানী বোলার সাত উইকেট পেয়েছেন। এছাড়াও দুইজন বোলার ছয় উইকেট সংগ্রহ করেছেন। ছয়জন বোলার অভিষেকে পাঁচ উইকেট পেয়েছেন। সাম্প্রতিককালে তানভীর আহমেদ এ কৃতিত্বের অধিকারী। ২০১০ সালে আবুধাবির শেখ জায়েদ স্টেডিয়ামে দক্ষিণ আফ্রিকার বিপক্ষে তার বোলিং পরিসংখ্যান ছিল ৬/১২০।
কিম সু হিয়ন
কিম সু হিয়ন(জন্মঃ ফেব্রুয়ারি ১৬, ১৯৮৮) একজন দক্ষিণ কোরিয়ান অভিনেতা যিনি টেলিভিশন ড্রামা সিরিজ "“ড্রিম হাই”"(২০১১),"মুন এমব্রাসিং দ্যা সান" (২০১২), "মাই লাভ ফ্রম দ্যা স্টার"(২০১৩) এবং "দা প্রডিউসার" (২০১৫) এবং চলচ্চিত্র "দ্যা থিভস"(২০১২) এবং "সিক্রেটলি, গ্রেটলি" (২০১৩) ইত্যাদি নাটকে অভিনয়ের জন্য সুপরিচিত। টিভি নাটকে তার অনবদ্য সাফল্য সমগ্র এশিয়া জুড়ে তাকে হালিয়ু তারকা হিসেবে সুপ্রতিষ্ঠিত করেছে।
কিম তার মায়ের উৎসাহে ও নিজের অন্তর্মুখী স্বভাব কাটিয়ে উঠতে হাইস্কুলে পড়াকালে অভিনয়ের ক্লাসে অংশ নিতেন। তার বাবা কিম ছং হুন আশির দশকে "সেভেন ডলফিন" ব্যান্ডের দলনেতা গায়ক ছিলেন কিন্তু তিনি সু-হিয়নের ছোটবেলাতেই পরিবার ত্যাগ করেন। কিম ২০০৯ সালে জুং-আং বিশ্ববিদ্যালয়ের চলচ্চিত্র ও নাট্যকলা বিভাগে ভর্তি হন। 
২০১৫ সালে গণমাধ্যমে প্রথম প্রকাশ পায় যে, কিম জু না নামে কিম সু হিয়নের একটি সৎ বোন আছে। কিম জু না ২০১৬ সালে সংগীত প্রতিযোগিতা প্রোডিউস ১০১ এ অংশগ্রহণ করেছিল।
কিম সু হিয়ন ২০০৭ সালে "কিমচি চিজ স্মাইল" নাটকে সহ-অভিনেতা হিসেবে টেলিভিশনে পদার্পণ করেন। এবং ২০০৮ সালে মূল ভূমিকায় “"জঙ্গল ফিস"” নাটকে। যেটি সত্য ঘটনার উপর নির্মিত হয়েছিল, এটি তুলে ধরেছিল গুরুত্বপূর্ণ সমস্যাগুলোকে যার মধ্যে ছিল বিদ্যালয়গুলোতে প্রতরণা, বিদ্যালয়ের প্রতিযোগিতার মান এবং মিথষ্ক্রিয় ব্লগিং নব উপায়ে। নাটকটি অসংখ্য পুরুষ্কার লাভ করে।
২০০৯ সালে কিম অভিনয় করেন সল্পদৈর্ঘ্য চলচিত্র “"ওর্স্ট ফ্রেন্ডস"” এ যেটি সেরা সামাজিক নাটক পুরুষ্কার জিতে "মিসে এন সিন শর্ট ফিল্ম ফেস্টিভাল" এ। 
কিমকে আরো উপরে নিয়ে যায় "উইল ইট স্নো ফর ক্রিসমাস?" এবং "জায়ান্ট" নাটকে তার পুরুষ মূল ভূমিকাইয়। যেটি তাকে পরবর্তিতে তার প্রথম অভিনেতা পুরুষ্কার এনে দেয়। পুরুষ্কার নেয়ার সময় তিনি জনপ্রিয় “১০ বছরের প্রতিজ্ঞা” স্বীকৃত বক্তৃতা দেন এবং বলেন "“অনুগ্রহ করে আমাকে ভালমত দেখাশুনা করুন আগামী দশ বছর আমার প্রতি আরো দৃষ্টি দিয়ে, আমি সত্যিকারের অভিনেতা হয়ে উঠব।”" 
কিম একটি পারিবারিক নাম হয়ে যান ২০১১ সালে একটি দেশীয় ভাঁড় ভূমিকায় অভিনয় করে কৈশোর নাটক "“ড্রিম হাই”" এ অভিনয় করে । 
কিমের জনপ্রিয়তা আকাশচুম্বী হয় যখন সে “মুন এম্ব্রাসিং দা সান” নাটকে অভিনয় করে "রাজা লি হিওন" এর তরুণ ভূমিকায়। নাটকটি সেসময়কার সেরা নাটক হয় এবং "জাতীয় নাটক" খেতাব পায়।
২০১২ সালে কিম বড় পর্দায় পদার্পন করেন "“দা থিবস"” ছবির মাধ্যমে যেটি ছিল "অসিন ইলেভেন" এর কোরিয়ান ভার্সন। ছবিটি ১২.৯ মিলিয়নের বেশি টিকেট বিক্রি করে কোরিয়ার চলচিত্র ইতিহাসের দ্বিতীয় সর্বোচ্চ ব্যাবসাসফল ছবি হয়ে উঠে।
২০১৩ থেকে ২০১৪ পর্যন্ত কিম অভিনয় করেন "এসবিএস" এর ধারাবাহিক নাটক "মাই লাভ ফ্রম দা স্টার" এ। কিম একজন ভীনগ্রহীর ভূমিকায় অভিনয় করেন যে পৃথিবীতে অবতরণ করেছে জসিয়ন রাজবংশের সময় এবং চারশ বছর পর হালয়ু তারকা চয়িং সং-ই এর প্রেমে পড়ে। নাটকটি স্থানীয় এবং আন্তর্জাতিকভাবে জনপ্রিয়তা লাভ করে। "৭ম কোরিয়ান ড্রামা এওয়ার্ড" এ কিম লাভ করেন "দায়সুং(মুখ্য পুরুষ্কার)" যেটি কোরিয়ার টেলিভিশনে সর্বোচ্চ পুরুষ্কার।
দ্বিমেরু উপপাদ্য
দ্বিমেরু উপপাদ্য () গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে।
যদি C কোন অশূন্য সেট  formula_1 ,যেখানে formula_2 লিনিয়ার স্পেস, তবে দ্বিমেরু শঙ্কু  formula_3 হবে
যেখানে formula_5 হলো উত্তল বহিরাবরণ ।
formula_1 সেটটি অশূন্য বদ্ধ উত্তল শঙ্কু হবে যদি ও কেবল যদি formula_7  formula_8, যেখানে formula_9 দ্বারা ধনাত্বক দ্বি-শঙ্কু বোঝায় ।
অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে
যদি formula_11  formula_12formula_13 support function  এবং  formula_14 formula_15 হবে যদি ও কেবল যদি formula_16
বেইজিং শহরের পরিবহন ব্যবস্থা
বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেল পথ এর দ্বারা দেশের বিভিন্ন অংশের সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা।
বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে।
বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেল পথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেল পথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেল পথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘন্টায় ট্রেন চলাচল করে।তবে এই রেল পথে ট্রেন এর গড়গতি হল ৩৩০ কিলোমিটার প্রতি ঘন্টা।এই রেল পথটি নির্মাণ করা হয়েছে উড়াল পথে।
বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেল পথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিনে রয়েছে দেশের বাণিজ্যিক রাজধানী সাংহাই। এই রেল পথের মোট দৈর্ঘ্য ১৩১৯ কিলোমিটার।
চীনারা দেশের রেল ব্যবস্থার আমুল পরিবর্তন ও রেল পথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেল পথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেল পথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেল পথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়।
বেইজিং-সাংহাই উচ্চগতির রেল পথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘন্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘন্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেল পথে মোট ২৪ টি রেল স্টেশন রয়েছে।
হার্ডি-র উপপাদ্য
গণিতশাস্ত্রে হলোমার্ফিক ফাংশনের  বৈশিষ্ট্য বর্ণনার জটিল বিশ্লেষণের ফলাফল হলো হার্ডি'র উপপাদ্য। গণিতশাস্ত্রে হলোমার্ফিক ফাংশন বিশ্লেষণ করতে এটি ব্যবহার করা হয়।
ধরা যাক, কোন জটিল সমতলে একটি মুক্ত গোলকের  হলোমার্ফিক ফাংশন হলো formula_1 formula_2 ,যখন এটি ধ্রুব ফাংশন নয় ,তখন হার্ডির উপপাদ্য হবে, 
formula_4  formula_5
মিলিমিটার
মিলিমিটার (ইন্টারন্যাশনাল বুরো অব ওয়েট এন্ড মিজার্স দ্বারা স্বীকৃত, এসআই একক এমএম) হল দৈর্ঘ্য পরিমাপের একক, যা মেট্রিক পদ্ধতিতে ব্যবহৃত হয়। এক মিটারের এক হাজার ভাগের এক ভাগকে এক মিলিমিটার বলে। এটি ১০০০ মাইক্রোমিটার এবং ১০০০০০০ ন্যানোমিটারের সমান। ১ মিলিমিটার  (নিখুতভাবে ০.০৩৯৩৭০) ইঞ্চির সমান হয়।
১৯৮৩ সাল থেকে দৈর্ঘ্য পরিমাপের একক হিসেবে আন্তর্জাতিক ভাবে মিটার ব্যবহৃত হয়ে আসছে । আলো শূন্যস্থানে ১/২৯৯৭৯২৪৫৮ সেকেন্ডে যে দুরুত্ব অতিক্রম করে সে দুরত্ব হলো এক মিটার । আর এক মিটারের ১/১০০০ ভাগ হলো এক মিলিমিটার ।অতএব ১/২৯৯৭৯২৪৫৮০০০ সেকেন্ডে আলো যে দুরুত্ব অতিক্রম করে তাকে এক মিলিমিটার বলে।
Chinese, Japanese এবং Korean (CJK) অক্ষরের সাথে সঙ্গতি রাখার জন্য নিম্নোক্ত ইউনিকোড প্রতীক ব্যবহার করা হয়ঃ
১) মিলিমিটার (㎜) - code U+339C
২) বর্গ মিলিমিটার (㎟) - code U+339F
৩)ঘন মিলিমিটার (㎣) - code U+33A3
মেট্রিক পদ্ধতিতে সবচেয়ে ক্ষুদ্রতম পরিমাপ হল মিলিমিটার ।   তবে ভার্ণিয়ার ক্যালিপার্স দিয়ে এখন ০.০১ মিলিমিটার পর্যন্তও পরিমাপ করা যায় । .
মিলিমিটার পরিমাপ নির্ণয় করার জন্য সবচেয়ে জনপ্রিয় পরিমাপক হলো মিটার স্কেল। এছাড়াও অন্যান্য যন্ত্র দিয়ে নিখুত পরিমাপ করা যায়।
ইয়াহিয়া পেত্রা
সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।
ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।
ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে "তুঙ্কু তেমেংগং" নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে "তুঙ্কু বেন্দাহারা" নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।
তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর "রাজা মুদা" তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।
সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।
সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।
ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন। ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।
সুলতান ইয়াহিয়া ১৯৭৯ সালের ২৯ মার্চ ইসতানা নেগারায় ইন্তেকাল করেন। তাকে কোতা ভারুর রাজকীয় কবরস্থানে দাফন করা হয়।
তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল "রাজা পেরেমপুয়ান" ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।
ট্রেভর নোয়া
ট্রেভর নোয়া (ইংরেজি Trevor Noah; জন্ম ২০শে ফেব্রুয়ারী ১৯৮৪)  একজন দক্ষিণ আফ্রিকান কমেডিয়ান, রেডিও ও টেলিভিশন উপস্থাপক এবং অভিনেতা।   বর্তমানে তিনি মার্কিন কেবল টেলিভিশন চ্যানেল কমেডি সেন্ট্রালের গভীর রাতের নকল সংবাদের অনুষ্ঠান দ্য ডেইলি শো উপস্থাপনার দায়িত্বে আছেন।
ট্রেভর নোয়া দক্ষিণ আফ্রিকার জোহানেসবার্গে জন্মগ্রহণ করেন। তার মা, প্যাট্রিশিয়া নম্বায়্যিসেলো নোয়া (Patricia Nombuyiselo Noah), খোসা বংশোদ্ভূত, এবং তার বাবা রবার্টের পূর্বপুরুষগণ সুইস জার্মানী । তার শৈশবে তার মা ইহুদি ধর্মে. ধর্মান্তরিত হন। নোয়া কৈশোরের দিনগুলো কাটান ম্যারিভেল প্রাইভেট স্কুল এন্ড কলেজ নামক জোহানেসবার্গের একটি ক্যাথলিক স্কুলে  । তার জন্মের সময়কালে বর্ণবৈষম্যনীতি বা আপার্টহাইটের কারণে তার বাবা-মায়ের সম্পর্ক বেআইনী বলে গণ্য হতো। দক্ষিণ আফ্রিকান সংখ্যালঘু শ্বেতাঙ্গ সরকারের শাসনামলে তার মাকে কারাবরণ করতে হয় ও জরিমানার শিকার হতে হয়  আর তার বাবাকে ফেরৎ পাঠিয়ে দেয়া হয় সুইজারল্যান্ডে । নোয়া বেড়ে উঠেন তার মা আর নানী নোমালাইজো ফ্রান্সিস নোয়ার কাছে।   ছোটবেলায় প্রতি রবিবার তিনি রোমান ক্যাথলিক গির্জায় প্রার্থনা অনুষ্ঠানে যোগ দিতেন। .
এ্যালেন ডিজ্যানারেস
এ্যালেন লি ডিজ্যানারেস (; জন্ম ২৬ জানুয়ারি, ১৯৫৮) একজন আমেরিকান কমেডিয়ান, টেলিভিশন উপস্থাপক, অভিনয়শিল্পী, লেখক, এবং প্রযোজক. তিনি প্রখ্যাত দি এ্যালেন ডিজ্যানারেস শো-এর উপস্থাপনা করেন। এখন পর্যন্ত তিনি ২০ বার পিপল’স চয়েজ পুরস্কার পেয়েছেন যা ইতিহাসে সর্বোচ্চ। তাছাড়া এ পর্যন্ত তিনি ২ বার অস্কার-এর উপস্থাপনা করেন।
চাঁদপুর বন্দর
চাঁদপুর বন্দর বাংলাদেশের একটি প্রাচীন নদীবন্দর। এই বন্দরটি মেঘনা নদী এর পূর্ব তীরে অবস্থিত। এই বন্দরটি এখন যাত্রী পরিবহনকারী বন্দর হিসাবে কাজ করছে। তবে এই বন্দরের সামান্য কিছু পণ্য দ্রব্য ও পরিবহন করা হয়। এই বন্দর থেকে ঢাকা ও বরিশাল রুটে জাহাজ বা যাত্রীবাহী লঞ্চ চলাচল করে।
চাঁদপুর বন্দর প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।
চাঁদপুর বন্দরটি প্রধানত ব্যবহৃত হয় যাত্রী পরিবহনের জন্য। কিন্তু এই বন্দরটিতে গত ২০০ বছরেও কোনো স্থায়ী নৌ-টার্মিনাল নির্মাণ করা হয়নি। যা বন্দরটির যাত্রী পরিবহনকে করে তুলেছে কঠিন। ২০০১ সালে নদীর ভাঙ্গনের ফলে বন্দরটি আরও সমস্যায় পড়ে। কিন্তু এখনও এর কোনো প্রতিকার করা হয়নি।
এই বন্দর থেকে ঢাকা ও বরিশাল রুটে জাহাজ চলে। এই বন্দরকে ব্যবহার করে বহু মানুষ ঢাকা শহরে পাড়ি দেন।
এই বন্দরটি চট্টগ্রাম বন্দর থেকে দেশের অভ্যন্তরে পণ্য পরিবহনের সময় ব্যবহৃত হয়।
ভারত ও বাংলাদেশ পণ্য পরিবহনের জন্য নৌ চুক্তি স্বাক্ষর করেছে। এই চুক্তিতে ভারত বাংলাদেশের বন্দর ও বাংলাদেশ ভারতের বন্দর ব্যবহার করতে পারবে। এই চুক্তির আওতায় চাঁদপুর বন্দরকে রাখা হয়েছে। এর ফলে এই বন্দরের উন্নয়ন এর কথা চলছে।
পাঁচ রাজবংশ ও দশ রাজ্য কাল
পাঁচ রাজবংশ ও দশ রাজ্য কাল, পাঁচ রাজবংশ নামেও পরিচিত, দশম শতাব্দীতে সামন্ততান্ত্রিক চীনের ইতিহাসে একটি রাজনৈতিক বিপ্লব কাল। এই সময়ে পাঁচটি রাজবংশ মধ্য চীনের সমভূমিতে তাদের রাজত্ব প্রতিষ্ঠা করে, পাশাপাশি আরও দশটি রাজ্য চীনের বিভিন্ন স্থানে, বিশেষ করে দক্ষিণ চীন অঞ্চল বিজয় করে রাজত্ব শুরু করে।
৯০৭ সালে তাং রাজবংশ পতনের পর এই যুগ শুরু হয় এবং ৯৬০ সালে সং রাজবংশ প্রতিষ্ঠার পূর্ব পর্যন্ত স্থায়ী হয়। অনেক রাজ্য ৯০৭ সালের পূর্বে স্বাধীন হয় এবং পাঁচ রাজবংশ ও দশ রাজ্য কাল শেষ হওয়ার পরেও উত্তর হান রাজ্য ৯৭৯ সাল পর্যন্ত ঠিকে ছিল।
পাঁচ রাজবংশ ছিল:
দশ রাজ্য ছিল:
বিভিন্ন ইতিহাস গ্রন্থে দশটি রাজ্যের উল্লেখ থাকায় এই যুগ দশ রাজ্য কাল নামে পরিচিত। কয়েকজন ইতিহাসবেত্তা, যেমন বো ইয়াং এগারটি রাজ্যের উল্লেখ করেছেন, যার মধ্যে ইয়ান ও ছি অন্তর্ভুক্ত এবং উত্তর হান রাজ্যকে পরবর্তী হান হিসেবে অন্তর্ভুক্ত করে বাদ দেন।
এই সময়ে অন্যান্য রাজত্বের মধ্যে উল্লেখযোগ্য ছিল ইয়ান, ছি, ঝাও, য়িয়ু জিয়েডুশি, ডিংনান জিয়েডুশি, য়ুপিং জিয়েডুশি, ছিংইউয়ান জিয়েডুশি, য়িন, গানঝৌ, শাঝৌ, এবং লিয়াংঝও।
তাং রাজবংশ শেষে সামন্ততান্ত্রিক সরকার আঞ্চলিক সামরিক শাসক "জিয়েডুশি"কে অধিক ক্ষমতা প্রদান করে। পাঁচ রাজবংশ ও দশ রাজ্য কালে প্রধান জিয়েডুশিরা হলেন
উত্তর চীন
দক্ষিণ চীন
দক্ষিণ চীন উত্তর চীনের থেকে বেশি শক্তিশালী হওয়া স্বত্ত্বেও যুদ্ধবিগ্রহের ফলে এতে বিভাজন দেখা দেয়। দক্ষিণ তাং য়ু রাজ্য দখল করার পূর্ব পর্যন্ত তারা প্রতিবেশী রাজ্যের সাথে যুদ্ধে লিপ্ত ছিল। ৯৪০ সালে মিন ও চু আন্তঃদ্বন্দ্বে জড়িয়ে পড়লে দক্ষিণ তাং এই সুযোগ গ্রহণ করে এবং ৯৪৫ সালে মিন ও ৯৫১ সালে চু রাজ্য ধ্বংস করে। মিন ও চু রাজ্যের বাকি অংশ দীর্ঘদিন ছিংইউয়ান জিয়েডুশি ও য়ুপিং ডিয়েডুশি নামে পরিচিত ছিল। এভাবে দক্ষিণ তাং দক্ষিণ চীনের সবচেয়ে প্রভাবশালী রাজ্য হয়ে ওঠে।
৯৬০ সালে সং রাজবংশ প্রতিষ্ঠিত হলে তারা চীনকে পুনরায় একত্রিত করার জন্য দৃঢ়প্রতিজ্ঞ হয়ে ওঠে। তারা ৯৬৩ সালে জিংনান ও য়ুপিং ডিয়েডুশি, ৯৬৫ সালে পরবর্তী শু, ৯৭১ সালে দক্ষিণ হান, এবং ৯৭৫ সালে দক্ষিণ তাংকে পরাজিত করে। ৯৭৮ সালে য়ুয়ুয়ে ও ছিংইউয়ান জিয়েডুশি তাদের রাজ্য উত্তর সংয়ের কাছে অর্পণ করলে দক্ষিণ চীন একটি কেন্দ্রীয় সরকারের অধীনে আসে।
সিডনি বার্ক
সিডনি ফ্রাঙ্ক বার্ক (; জন্ম: ১১ মার্চ, ১৯৩৪) ট্রান্সভাল প্রদেশের প্রিটোরিয়ায় জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৬২ থেকে ১৯৬৫ সময়কালে দলের পক্ষে দুই টেস্টে প্রতিনিধিত্ব করেন তিনি। ঘরোয়া ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটে খেলেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন সিডনি বার্ক।
প্রিটোরিয়ায় জন্মগ্রহণকারী বার্ক মাঝারি কিংবা নিচের সারিতে ডানহাতি ব্যাটসম্যান হিসেবে খেলতেন। এছাড়াও ডানহাতে ফাস্ট-মিডিয়াম বোলার ছিলেন। ১৯৫৪ থেকে ১৯৬৮ সময়কালে ঘরোয়া প্রথম-শ্রেণীর ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটের সদস্য ছিলেন। উভয় দলই জাতীয় পর্যায়ের কারি কাপ প্রতিযোগিতায় দূর্বল অবস্থানে ছিল। বার্কের ব্যাটিং কিংবা বোলিং তেমন প্রভাববিস্তার করেনি। কিন্তু, ১৯৬১-৬২ মৌসুমে বেশ কয়েকজন বোলারের আঘাতের কারণে ও দল নির্বাচকমণ্ডলীর সদিচ্ছায় নতুন খেলোয়াড়দেরকে জাতীয় দলে অন্তর্ভূক্ত করা হয়।
নিউজিল্যান্ডের বিপক্ষে পাঁচ টেস্ট সিরিজের তৃতীয় টেস্টে তাঁর অভিষেক ঘটে। অভিষেক টেস্টে ব্যক্তিগত সাফল্য অর্জিত হলেও দক্ষিণ আফ্রিকা পরাজয়বরণ করে। প্রথম ইনিংসে ৬/১২৮ পান ও দ্বিতীয় ইনিংসে ৫/৬৮ লাভ করেন। ঐ টেস্টে তিনি ১১/১৯৬ পেয়েছিলেন। তাঁর এ সাফল্যটি ১৯২২-২৩ মৌসুমে ইংল্যান্ডের বিপক্ষে আল্ফ হলের ১১/১১২-এর পর দক্ষিণ আফ্রিকানদের মধ্যে দ্বিতীয় সেরা ছিল। মার্চ, ২০১৭ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কৃতিত্ব দেখান। এছাড়াও সতীর্থ ফাস্ট বোলার গডফ্রে লরেন্সের আঘাতের কারণে বার্ককে ৮১ ওভার বোলিং করতে হয়েছিল। উইজডেন এ প্রসঙ্গে মন্তব্য করে যে, প্রথম ইনিংসে নিউজিল্যান্ড ৩৮৫ রান তুলে খেলার নিয়ন্ত্রণ নিলেও দ্বিতীয় ইনিংসে সম্মুখসারির ব্যাটসম্যানেরা বার্কের ইন-সুইঙ্গারে ব্যতিব্যস্ত ছিলেন। দৃশ্যতঃ তিনি বোলিং করে স্থির মূর্তিমান ছিলেন। তাঁর এই অবিস্মরণীয় বোলিং করা স্বত্ত্বেও তাঁকে পরের টেস্টে বাদ দেয়া হয় ও তিন বছর ধরে টেস্ট ক্রিকেট থেকে দূরে থাকা পিটার হেইনকে অন্তর্ভূক্ত করা হয়। কিন্তু সাফল্য না পাওয়ায় নির্বাচকমণ্ডলী নিল এডকক ও পিটার পোলককে সিরিজের চূড়ান্ত টেস্টে অন্তর্ভূক্ত করান।
১৯৬৩-৬৪ মৌসুমে অস্ট্রেলিয়া সফরের জন্য মনোনীত হননি। কিন্তু, নর্থ ইস্টার্ন ট্রান্সভাল দলের অধিনায়কের দায়িত্ব পালন করেন। ঘরোয়া ক্রিকেট মৌসুমে মাত্র ৮.৪৫ গড়ে ৩৫ উইকেট নেন ও নিজস্ব সেরা বোলিং মৌসুম অতিবাহিত করেন। এ প্রসঙ্গে উইজডেন মন্তব্য করেন যে, অস্ট্রেলিয়া সফরের জন্য বেশ কয়েকজন খেলোয়াড় দল থেকে বাদ পড়লেও তাঁরা তাঁদের অন্তর্ভূক্তির জন্য দৃঢ়ভাবে প্রত্যয়ী ছিল। ফলশ্রুতিতে দল নির্বাচকমণ্ডলী ১৯৬৪-৬৫ মৌসুমে টেস্ট প্রস্তুতিমূলক খেলায় তাঁকে মনোনীত করেন। সফরকারী ইংল্যান্ডের বিপক্ষে একপেশে খেলায় তিনি কোন উইকেট লাভে ব্যর্থ হন।
টেস্টে প্রথম অংশগ্রহণের ঠিক তিন বছর পর বার্ককে একই দলের বিপক্ষে সিরিজের তৃতীয় টেস্টে নেয়া হয়। এবার তিনি কোন উইকেট না পেলেও ড্র হওয়া ঐ টেস্টে ব্যাট হাতে দৃঢ়তা দেখান। এরপর তাঁকে দল থেকে বাদ দেয়া হয় ও যার আর কোন পুণরাবৃত্তি ঘটেনি।
১৯৬৭ সালে দক্ষিণ আফ্রিকান ইউনিভার্সিটিজ দলকে নিয়ে সফলভাবে ইংল্যান্ড সফর করেন। উইজডেনের প্রতিবেদনে তাঁকে ব্যবস্থাপকের দায়িত্ব পালনসহ কোচের দায়িত্ব নেয়ার কথা উল্লেখ করে।
মালয়েশিয়া–হংকং সম্পর্ক
মালয়েশিয়া–হংকং সম্পর্ক হল মালয়েশিয়া এবং হংকং রাষ্ট্রদ্বয়ের মধ্যকার দ্বিপাক্ষিক সম্পর্ক।
"এক দেশ, দুই নীতি" আইন অনুযায়ী গণপ্রজাতন্ত্রী চীনই হংকংয়ের কূটনৈতিক এবং প্রতিরক্ষাসম্পর্কিত সকল বিষয়ের দায়িত্ব পালন করে। তবে অর্থনীতি, বাণিজ্য, ব্যবসা এবং মনিটরিং সম্পর্কিত বিষয়ে হংকং উল্লেখযোগ্য স্বায়ত্তশাসন ভোগ করে।
গণপ্রজাতন্ত্রী চীনের বিশেষ প্রশাসনিক অঞ্চলের অংশ হিসেবে হংকং কুয়ালালামপুরে অবস্থিত চীনের দূতাবাস দ্বারাই প্রতিনিধিত্ব করত। মালয়েশিয়ার সাথে হংকংয়ের বাণিজ্যিক সম্পর্ক সিঙ্গাপুরে অবস্থিত হংকং ইকোনোমিক অ্যান্ড ট্রেড অফিস দ্বারাই নিয়ন্ত্রিত হয়। ৩১শে মে, ১৯৭৪ সালের আগ পর্যন্ত মালয়েশিয়া গণপ্রজাতন্ত্রী চীনের সাথে কূটনৈতিক সম্পর্ক স্থাপন করেনি। ওয়ান চাইয়ে মালয়েশিয়ার একটি কনস্যুলেট জেনারেল রয়েছে। ২রা জুলাই, ১৯৭১ সালে এ সম্পর্ক প্রতিষ্ঠিত হয়। হংকং তখন ব্রিটিশ আইনের অধীনে থাকায় এ অফিসটি কমিশন হিসেবে পরিচিত ছিল, যেমনটা অন্যান্য কমনওয়েলথভুক্ত রাষ্ট্রের ক্ষেত্রে হয়েছিল। ১৯৯৭ সালে সার্বভৌমত্ব স্থানান্তরের কারণে কমিশনটিকে কনস্যুলেট জেনারেলে উন্নীত করা হয় এবং কমিশনারকে কনস্যুল-জেনারেল পদে উন্নীত করা হয়।
২০১০ সালে হংকং এর বাণিজ্যিক সহযোগীদের মধ্যে মালয়েশিয়ার অবস্থান ছিল দশম। মোট বাণিজ্যের পরিমাণ ২০০৯ সালে ছিল ৮৭.২ বিলিয়ন হংকং ডলার ডলার (এইচকে) থেকে ২০১০ সালে বেড়ে ১১০.৫ বিলিয়ন এইচকেতে গিয়ে দাঁড়ায়। পরবর্তীতে ২০১৩ সালে মোট বাণিজ্যের পরিমাণ আরো ১৪.৬৫ বিলিয়ন বাড়ে। ২০০৯ সালে হংকংয়ে বিনিয়োগকারীদের মধ্যে মালয়েশিয়ার অবস্থান ছিল ১৮তম, যার মধ্যে ইনওয়ার্ড ডিরেক্ট ইনভেস্টমেন্ট বা প্রত্যক্ষ বিনিয়োগের পরিমাণ ছিল ১৬.৫ বিলিয়ন এইচকে, আর মালয়েশিয়ায় হংকংয়ের বিনিয়োগ ছিল ৪৩.৯ বিলিয়ন এইচকে।
২০১০ সালে মালয়েশিয়ায় প্রত্যক্ষ বৈদেশিক বিনিয়োগে (এফডিআই) হংকং-এর অবস্থান ছিল তৃতীয় বৃহত্তম। মোট বিনিয়োগের পরিমাণ ছিল ২.৭৭ বিলিয়ন আরএম। এ অর্থ নয়টি নতুন প্রকল্প, দুইটি ক্রমবর্ধমান প্রকল্পসহ মোট এগারটি প্রকল্পে বিনিয়োগ করা হয়। হংকংয়ে বিভিন্ন মালয়েশিয়ান প্রতিষ্ঠানের মোট ৭টি আঞ্চলিক সদর দপ্তর, ১৯টি আঞ্চলিক অফিস, ৩৩টি স্থানীয় অফিস রয়েছে। ২০১২ সালে দ্বৈত রাজস্ব প্রত্যাহার এবং রাজস্ব ফাঁকি রোধে একটি চুক্তি স্বাক্ষর করেন।
হংকং এবং মালয়েশিয়ার দ্বিপাক্ষিক বাণিজ্যের বার্ষিক বৃদ্ধিহার ২০০৬ থেকে ২০০৮ সালে ৮ শতাংশ বাড়ে। দ্বিপাক্ষিক বাণিজ্যের বৃদ্ধির পরিমাণ ছিল ২৭ শতাংশ।
মালয়েশিয়া থেকে চীনের মূল ভূখণ্ডে পণ্য প্রবেশের জন্য হংকং অন্যতম প্রবেশপত্র। ২০০৬ থেকে ২০১০ সালে হংকংয়ের মাধ্যমে চীনের মূল ভূখণ্ড এবং মালয়েশিয়ার মধ্যে পুনঃরপ্তানির পরিমাণ বাড়ে ১০ শতাংশ। ২০০৯ সাল থেকে ২০১০ সালে এ পুনঃরপ্তানির পরিমাণ ৩৫ শতাংশ বেড়ে ৮১ বিলিয়ন এইচকে থেকে ৬০.২ বিলিয়ন এইচকেতে পৌছায়।
হংকং ২০১০ সালে ২৪.৫ বিলিয়ন এইচকের পণ্য মালয়েশিয়ায় পুনঃরপ্তানি করে। মালয়েশিয়ায় রপ্তানিকৃত প্রধান পণ্যসামগ্রী হল ইলেকট্রিক্যাল মেশিনারি, সাধারণ যন্ত্রপাতি এবং সরঞ্জাম, এবং ইলেকট্রনিক যন্ত্রাংশ, টেলিযোগাযোগ ও শব্দ ধারণ করার যন্ত্রসামগ্রী, অফিস মেশিন, স্বয়ংক্রিয় তথ্য প্রক্রিয়াকরণ যন্ত্র ইত্যাদি প্রধান। ২০১০ সালে মালয়েশিয়া থেকে ৮৪.৭ বিলিয়ন এইচকের পণ্য আমদানি করে হংকং।
২০১২ সাল পর্যন্ত হংকংসহ চীন থেকে মালয়েশিয়ায় চিকিৎসার উদ্দেশ্যে গমনকারী ভ্রমণকারীর সংখ্যা ২০১০ সালের তুলনায় দ্বিগুণ হয়। ২০১০ সালে এ সংখ্যা ছিল ৭,৫০০, যা ২০১২ সালে ১৫,০০০ হয়েছে।
ফাতিহ (টিভি ধারাবাহিক)
ফাতিহ হল উসমানীয় সম্রাট দ্বিতীয় মুহাম্মদের জীবনীভিত্তিক ২০১৩ সালের একটি ঐতিহাসিক টেলিভিশন ধারাবাহিক নাটক। ধারাবাহিতটি চ্যানেল ডিতে সম্প্রচারিত হয় এবং মাত্র পাঁচ পর্বে সিরিজটির সমাপ্তি ঘটে।
মালয়েশিয়া–রাশিয়া সম্পর্ক
মালয়েশিয়া–রাশিয়া সম্পর্ক (; মালে "হু-বানগান মালয়েশিয়া—রাশিয়া") হল মালয়েশিয়া এবং রাশিয়া রাষ্ট্রদয়ের মধ্যকার দ্বিপাক্ষিক সম্পর্ক। এপ্রিল, ১৯৬৮ সাল থেকে কুয়ালালামপুরে রাশিয়ার এবং ১৯৬৮ সালের মস্কোতে মালয়েশিয়ার দূতাবাস রয়েছে।
১৯৬৭ সালের ৩রা এপ্রিল সোভিয়েত ইউনিয়ন মালয়েশিয়ার সাথে সম্পর্ক স্থাপন করে। সেই সময়েই একটি বাণিজ্য চুক্তি স্বাক্ষরিত হয়। ১৯৬৭ সালের নভেম্বর মাসে সোভিয়েত ট্রেড রিপ্রেজেন্টেশান স্থাপিত হয়। ১৯৭০ সালে সোভিয়েত শিক্ষার্থীদের প্রথম দল মালে পড়তে মালায়া বিশ্ববিদ্যালয় আসে। দুই দেশের মধ্যে ১৯৭২ সালের ৪ অক্টোবর, অর্থনীতি এবং প্রযুক্তিগত সহযোগিতা বিষয়ক একটি চুক্তি স্বাক্ষরিত হয়।
১৯৮০ এর পুরো দশক জুড়ে আফগানিস্তানে সোভিয়েত যুদ্ধকালীন মালয়েশিয়া আফগানিস্তানের প্রতি সমর্থন ব্যক্ত করলে দুই দেশের মধ্যকার সম্পর্ক বিঘ্নিত হয়। তবে এই দ্বন্দ্ব শেষে মস্কো এবং কুয়ালালামপুরের মধ্যকার সম্পর্ক পুনরায় স্থাপিত হয়। এরপর থেকেই দুই দেশ ঐতিহাসিক বিবাদ ভুলে গিয়ে কূটনৈতিক, অর্থনৈতিক এবং সামরিক বন্ধুত্ব অক্ষুন্ন রাখার চেষ্টা করছে।
মিখাইল গোরবাচেভ ১৯৮৫ সালে ক্ষমতায় আসার পর থেকে রাশিয়া এবং মালয়েশিয়ার মধ্যকার সম্পর্ক উল্লেখযোগ্যভাবে উন্নত হয়েছে। প্রাক্তন মালয়েশিয়ার প্রধানমন্ত্রী মাহাথির মোহাম্মদ গোরবাশেভের সাথে ঘন ঘন সাক্ষাৎ করেন। ২০০২ সাকে নাহাথির মস্কোতে এর প্রথম আনুষ্ঠানিক সফর সম্পন্ন করেন মালয়েশিয়া জাতিসংঘ এবং ইসরায়েল রাশিয়ার জন্য হুমকিস্বরূপ হয়ে উঠতে পারে। তিনি রাষ্ট্রপতি ভলাদিমির পুতিনের প্রশংসা করেন। সেইসাথে অন্যান্য সার্বভৌম রাষ্ট্রে পশ্চিমা হস্তক্ষেপের বিপরীতেও স্থান নেন।
মালয়েশিয়া ও রাশিয়া - দুই রাষ্ট্রই দ্বিপাক্ষিক সম্পর্ক আরো সুদৃঢ় করার লক্ষ্যে মুক্ত বাণিজ্য চুক্তির দিকে অগ্রসর হচ্ছে। সিআইএস অঞ্চলে রাশিয়ার শীর্ষ বাণিজ্যিক সহযোগীতে পরিণত হতে যাচ্ছে মালয়েশিয়া। ২০০৭ সালে রাশিয়া এবং মালয়েশিয়ার মধ্যকার মোট বাণিজ্যের পরিমাণ ১,৯০৩ মিলিয়ন মার্কিন ডলার ছিল, যেখানে ২০০৬ সালে ছিল ১,১৩৩ মিলিয়ন মার্কিন ডলার। রাশিয়ার রপ্তানিকৃত দ্রব্যসামগ্রীর মধ্যে রাসায়নিক সার এবং অন্যান্য রাসায়নিক পদার্থ, লোহা, ধাতব পদার্থ, পুরানো বিমানের সামগ্রী ইত্যাদি প্রধান। আর রাশিয়ার আমদানি পণ্যের মধ্যে গৃহস্থালী সামগ্রী, পাম তেল এবং পাম তেলজাতীয় দ্রব্য, প্লাস্টিক, কোকোয়া পাউডার, কোকোয়া বাটার প্রধান। ২০০২ সালের জুলাই মাসে স্বাক্ষরিত এক চুক্তি অনুযায়ী পাম তেল রাশিয়ায় সরবরাহ করা হয়।
২০০০ সালে স্বাক্ষরিত অর্থনৈতিক সহযোগীতা চুক্তি ও ১৯৮৭ সালের দ্বৈত রাজস্ব চুক্তির মাধ্যমেই এ দুই দেশের মধ্যকার বাণিজ্য সংঘটিত হয়ে থাকে। ২০০৫ সালে দুই দেশের চেম্বার অব কমার্স কর্তৃক স্বাক্ষরিত চুক্তির মাধ্যমেও বাণিজ্য এগিয়ে যাচ্ছে।
২০০৭ সালের ১৯শে মে মালয়েশিয়ার বিজ্ঞান, প্রযুক্তি ও প্রয়োগ মন্ত্রী জামালউদ্দিন জার্জিস ফাইজ খালেদের সাথে মস্কোতে প্রশিক্ষণ নিতে যাওয়া প্রথম মালয়েশিয়ান নভোচারীর নাম ঘোষণা করেন। এই বিজ্ঞানীরা মহাকাশে ক্যান্সার কোষ, ব্যাকটেরিয়া এবং প্রোটিন নিয়ে গবেষণা করেন।
২০০৭ সালে মালয়েশিয়া এবং রাশিয়া আন্তর্জাতিক মহাকাশ স্টেশনে প্রথম মালয়েশিয়ান নভোচারীকে পাঠায়। মালয়েশিয়ান ন্যাশনাল স্পেস এজেন্সি এবং রাশিয়ান ফেডেরাল স্পেস এজেন্সির (রসকসমস) জন্য মহাকাশচারী প্রোগ্রামের অংশ হিসেবে পাঠানো হয় তাদের। এটি একটি সরকার-থেকে-সরকার প্রকল্প ছিল। একই চুক্তিতে রয়াল মালয়েশিয়ান এয়ার ফোর্সের জন্য সুখোই সু-৩০এমকেএম বহুপ্রকার কার্যসম্পাদনে সক্ষম এয়ারক্র্যাফট ক্রয় করা হয়। এটি সফলও হয়, কারণ শেইখ মুজাফফর সুকোর প্রথম মালয়েশীয় হিসেবে মহাকাশে যেতে সক্ষম হন।
তানিয়া বৃষ্টি
তানিয়া বৃষ্টি (জন্ম: ৯ সেপ্টেম্বর, ১৯৯২) হলেন একজন বাংলাদেশী মডেল ও অভিনেত্রী। তিনি ২০১২ সালে "ভিট চ্যানেল আই টপ মডেল" দ্বিতীয় রানারআপের পুরস্কার অর্জন করেন। ২০১৫ সালে "ঘাসফুল" চলচ্চিত্রের মাধ্যমে তার বড় পর্দায় অভিষেক হয়।
তানিয়ার মুন্সীগঞ্জের মেয়ে। হাবিবুল্লাহ বাহার কলেজ থেকে এইচএসসি শেষ করে বর্তমানে বিবিএ পড়ছেন। বাবা তাঁর চাকরি সূত্রে অনেক বছর ধরেই প্রবাসে। দুই বোনের মধ্যে তানিয়া ছোট। বড় বোন সোনিয়া আক্তার জাতীয় পর্যায়ের টেনিস খেলোয়াড়। তানিয়া নাচ শিখছেন ছোটবেলা থেকেই। অভিনয়ে এসে সেই দক্ষতা কাজে লেগেছে।
২০১২ সালে ভিট-চ্যানেল আই টপ মডেলের দ্বিতীয় রানারআপ হন তানিয়া বৃষ্টি। তানিয়া বৃষ্টি মডেলিং এর মাধ্যমে তার কর্ম জীবন শুরু করেন। তিনি বিভিন্ন নৃত্যানুষ্ঠানে অংশগ্রহণ করেন এবং টিভি নাটকে অভিনয় করেন। তিনি মডেলিং থেকে ছোটপর্দায় এবং তারপর রূপালী পর্দায় অভিনয় শুরু করেন তানিয়া । অভিনয় জীবন শুরু করেন টিভি নাটকে অভিনয়ের মাধ্যমে।
সুন্দরবন জীবমণ্ডল সংরক্ষণ
সুন্দরবন ভারতের পশ্চিমবঙ্গ রাজ্যের একটি জাতীয় উদ্যান, ব্যাঘ্র প্রকল্প ও বায়োস্ফিয়ার রিজার্ভ। বৃহত্তর সুন্দরবন সমুদ্র উপকূলবর্তী নোনা পরিবেশের সবচেয়ে বড় ম্যানগ্রোভ বনভূমি হিসেবে অখন্ড বন যা বিশ্বে সর্ববৃহৎ। অববাহিকার সমুদ্রমূখী সীমানা এই বনভূমি গঙ্গা ও ব্রহ্মপুত্রের মোহনায় অবস্থিত এবং
বাংলাদেশ ও ভারতের পশ্চিমবঙ্গ জুড়ে বিস্তৃত । ১০,০০০ বর্গ কিলোমিটার জুড়ে গড়ে ওঠা সুন্দরবনের প্রায় ৬,০০০ বর্গ কিলোমিটার রয়েছে বাংলাদেশে[২]। সুন্দরবন ১৯৯৭ সালে ইউনেস্কো বিশ্ব ঐতিহ্যবাহী স্থান হিসেবে স্বীকৃতি পায়। এর বাংলাদেশ ও ভারতীয় অংশ একই নিরবচ্ছিন্ন ভূমিরূপের অংশ হলেও ইউনেস্কোর বিশ্ব ঐতিহ্যের সূচিতে ভিন্ন ভিন্ন নামে সূচিবদ্ধ হয়েছে যথাক্রমে সুন্দরবন ও সুন্দরবন জাতীয় উদ্যান নামে। সুন্দরবনকে জালের মত জড়িয়ে রয়েছে সামুদ্রিক স্রোতধারা, কাদা চর এবং ম্যানগ্রোভ বনভূমির লবণাক্ততাসহ ছোট ছোট দ্বীপ । বনভূমিটি, স্বনামে বিখ্যাত রয়েল বেঙ্গল টাইগার ছাড়াও নানান ধরণের পাখি, চিত্রা হরিণ, কুমির ও সাপ সহ অসংখ্য প্রজাতির প্রাণীর আবাসস্থল হিসেবে পরিচিত। জরিপ মোতাবেক ৫০০ বাঘ ও ৩০,০০০ চিত্রা হরিণ রয়েছে এখন সুন্দরবন এলাকায়। ১৯৯২ সালের ২১শে মে সুন্দরবন রামসার স্থান হিসেবে স্বীকৃতি পায়।
"সুন্দোরবন বায়োস্ফিয়ার রিজার্ভ" ৪২৬৪ বর্গ মাইল বা ৬ হাজার ৮৪০ বর্গ কিলোমিটার এলাকা নিয়ে গঠিত।এই এলাকার মধ্যে বন ভূমি ছারাও বন ভূমির পার্শবর্তী এলাকাও রয়েছে।এই এলাকা গুলি আগে এই বন ভূমির অন্তর্গত ছিল।
চুক্তিবদ্ধ রাষ্ট্র
চুক্তিবদ্ধ রাষ্ট্র ( ""; ছিল পারস্য উপসাগরের দক্ষিণপূর্বে অবস্থিত আমিরাতের সমষ্টি। পূর্বে তা ব্রিটিশদের কাছে জলদস্যু উপকূল নামে পরিচিত ছিল। ব্রিটিশ সরকারের সাথে তাদের চুক্তি ছিল বিধায় তাদের এরূপ নামকরণ করা হয়েছে। চুক্তির ফলে তারা ব্রিটেনের প্রটেক্টরেটে পরিণত হয়। ১৮২০ সাল থেকে ১৯৭১ সালের ২ ডিসেম্বর পর্যন্ত তারা ব্রিটিশ প্রটেক্টরেট ছিল। এরপর এসব আমিরাত স্বাধীন হয়। তন্মধ্যে দুবাই, আবুধাবি, শারজাহ, আজমান, উম্মুল কুয়াইন ও ফুজাইরাহ এই ছয়টি যুক্ত হয়ে সংযুক্ত আরব আমিরাত গঠন করে। পরবর্তী বছর ১৯৭২ সালের ১০ ফেব্রুয়ারি ফেডারেশনে যোগ দেয়।
পারস্য উপসাগরের দক্ষিণপূর্ব অঞ্চল ব্রিটিশদের কাছে "জলদস্যু উপকূল" নামে পরিচিত ছিল। ব্রিটিশদের দাবি ছিল যে স্থানীয় কাওয়াসিমিরা ব্রিটিশ জাহাজে আক্রমণ করত। তারা বর্তমানে আল-কাসিমি নামে পরিচিত এবং শারজাহ ও রাস আল-খাইমাহ আমিরাতের বর্তমান রাজপরিবার।
১৭৯৭ সালে প্রথম আল কাসিমিদের সাথে ব্রিটিশদের দীর্ঘ লড়াই সংঘটিত হয়। উপকূলজুড়ে দীর্ঘদিন উত্তেজনাপূর্ণ অবস্থা বিরাজ করছিল। ১৮২৩ সালে শেখ সুলতান বিন সদর আল কাসিমি সব জয়াসমি বন্দরের উপর নিজের সার্বভৌমত্ব দাবি করেন। ব্রিটিশরা এই দাবি মেনে নেয়।
ব্রিটিশরা রাস আল-খাইমাহর নিকটে ব্রিটিশ ভারতীয় বাণিজ্য ও সুবিধা রক্ষার জন্য উপকূলে অভিযান চালায়। ১৮০৯ সালে মূলত এই কর্মকাণ্ড শুরু হলেও পুনরায় ১৮১৯ সালে শুরু হয়। ১৮২০ সালে শান্তিচুক্তি স্বাক্ষরিত হয়। এখানকার সব শেখরা তা মেনে নিয়েছিলেন। এতে সুলতান বিন সদর আল কাসিমি, হাসান বিন রাহমাহ আল কাসিমি, কাদিব বিন আহমেদসহ অন্যান্যরা স্বাক্ষর করেন।
রামসের শেখ জনসাধারনের মধ্যে তার সমর্থন হারিয়ে ফেলেছিলেন। তিনি এবং জাজিরাহ আল হামরার শেখকে ক্ষমতাচ্যুত করা হয় এবং তাদের এলাকা রাস আল খাইমাহর অধীনে চলে যায়।
চুক্তি হিসেবে এটি সফল হয়নি। ১৮৩৫ সাল পর্যন্ত সংঘর্ষ চলতে থাকে। এসময় শারজাহ, দুবাই, আজমান ও আবুধাবি অনাক্রমণ নিয়ে নতুন চুক্তি সম্পাদন করে। ১৮৫৩ সালে নতুন চুক্তি সম্পাদিত হয়। ব্রিটিশ রাজনৈতিক প্রতিনিধি ক্যাপ্টেন এবি কেম্বেল এই প্রক্রিয়া তদারক করেছেন।
১৮৯২ সালে যুক্তরাজ্যের সাথে চুক্তিভুক্ত রাষ্ট্রসমূহের মধ্যে সম্পর্ক নিকটতর করার জন্য নতুন চুক্তি সম্পাদিত হয়। যুক্তরাজ্যের সম্মতি ছাড়া কনো বিদেশি সরকারের সাথে সম্পর্ক করা হবে না মর্মে রাষ্ট্রসমূহ প্রতিশ্রুতু দেয়। বিনিময়ে ব্রিটিশরা বিদেশি হামলা থেকে তাদের রক্ষার প্রতিশ্রুতি দেয়। আবুধাবি, দুবাই, শারজাহ, আজমান, রাস আল খাইমাহ ও উম্মুল কুয়াইনের শাসকরা ১৮৯২ সালের মার্চে এতে স্বাক্ষর করেন। ভারতের ভাইসরয় এবং লন্ডনের ব্রিটিশ সরকার তা অনুমোদন করে।
১৯৬৮ সালে যুক্তরাজ্য তাদের এসকল প্রটেক্টরেট বিলুপ্তির ঘোষণা করে। আবুধাবির শাসক জায়েদ বিন সুলতান আল নাহিয়ান ও দুবাইয়ের শেখ রশিদের মধ্যে ১৯৬৮ সালের ১৮ ফেব্রুয়ারি ইউনিয়ন নিয়ে সমঝোতা হয়। তারা কাতার ও বাহরাইনসহ অন্যান্য আমিরাতসমূহকেও ইউনিয়নে আনার ব্যাপারে সম্মত হন। পরের দুই বছর আলোচনা চলেছিল। বাহরাইন ও কাতার শেষপর্যন্ত আলোচনা ত্যাগ করে। ১৯৭১ সালের ১৮ জুলাই ছয়টি আমিরাত ইউনিয়ন গঠনের ব্যাপারে সম্মত হয়।
১৯৭১ সালের ২ ডিসেম্বর দুবাই, আবুধাবি, শারজাহ, আজমান, উম্মুল কুয়াইন ও ফুজাইরা যুক্ত হয়ে সংযুক্ত আরব আমিরাত গঠন করে। ১৯৭২ সালের ১০ ফেব্রুয়ারি রাস আল-খাইমাহ এতে যোগ দেয়।
মালয়েশিয়া–সুইডেন সম্পর্ক
মালয়েশিয়া–সুইডেন সম্পর্ক হল মালয়েশিয়া এবং সুইডেন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫৮ সালে এ দুই দেশের মধ্যকার কূটনৈতিক সম্পর্ক স্থাপিত হয়। কুয়ালালামপুরে অবস্থিত সুইডেনের এবং স্টকহোমে অবস্থিত মালয়েশিয়ার দূতাবাসের মাধ্যমে এ দুই দেশ নিজেদের প্রতিনিধিত্ব করছে। ২০০৯ সাল পর্যন্ত মালয়েশিয়ায় প্রায় ৯০টি সুইডীয় কোম্পানি কাজ করছে এবং ৪৫০ জন সুইডীয় নাগরিক বসবাস করছে। ২০১১ সালে, মালয়েশিয়ায় ৪৪,১৩৮ জন সুইডেনের নাগরিক ভ্রমণ করে।
১৯৭৯ সালের ৩ মার্চ কুয়ালালামপুরে দ্বিপক্ষীয় নিরাপত্তা রক্ষার জন্য একটি দ্বিপাক্ষিক চুক্তি স্বাক্ষর করে মালয়েশিয়া এবং সুইডেন। ১৯৬৭ সালের ১৯ অক্টোবর কুয়ালালামপুরে সুইডেন রাজ্য এবং মালয়েশিয়া সরকার এ দুই রাষ্ট্রের মধ্যকার বিমানপথ এবং নির্দিষ্ট অঞ্চলে যোগাযোগের জন্য একটি চুক্তি স্বাক্ষর করে। দ্বৈত রাজস্ব চুক্তি প্রত্যাহার এবং রাজস্ব ফাঁকির বিরুদ্ধেও দুই রাষ্ট্রের মধ্যে একটি চুক্তি রয়েছে।
১৯৭৫ সালে জাপানিজ রেড আর্মি সুইডেনের চার্জ দ্য অ্যাফেয়ার্স ফ্রেডরিক বার্জেনস্ট্রাহল এবং তার সহকারী উলা অডোভিস্টকে কুয়ালালামপুর থেকে অপহরণ করেন। মালয়েশিয়ার এক কর্মকর্তা তান শ্রি ওস|মন এস. কাশিমকে পরবর্তীতে উদ্ধার অভিযানে অসাধারণ ভূমিকা পালনের জন্য সুইডেনের রয়েল অর্ডার অব দ্য পোলার স্টারের কমান্ডার খেতাবে ভূষিত করা হয়।
২০১৪ সালে মালয়েশিয়া পর্যটন বোর্ডের স্টকহোম শাখার পরিচালক এবং তার স্ত্রীকে একমাসেরও বেশি সময় ধরে পুলিশী জিজ্ঞাসাবাদের অধীনে রাখা হয়। পরবর্তীতে তাদের চার সন্তানকে অনাথ হিসেবে দত্তক দেওয়া হয়, কারণ এই দম্পতি তাদের বারো বছরের সন্তানকে উপাসনা না করার জন্য বাসায় শারীরিক শাস্তি দিয়েছিল; যা সুইডেনে নিষিদ্ধ।
২০১২ সালের জানুয়ারি এবং জুলাই মাসের মধ্যে দ্বিপাক্ষিক বাণিজ্যের পরিমাণ ২ বিলিয়ন মালয়েশিয়ান রিঙ্গিতে পৌছায়, যেখানে ২০১১ সালের জানুয়ারি এবং জুন মাসের মধ্যে এর পরিমাণ ছিল ১.৯ বিলিয়ন। ২০১২ সালের সেপ্টেম্বর মাসে সুইডেনে নিযুক্ত মালয়েশিয়ার রাষ্ট্রদূত সাতুক বদরুদ্দিন আব রহমান বলেন যে মালয়েশিয়ায় ১০ মিলিয়ন রিঙ্গিতেরও বেশি পরিমাণ বিনিয়োগ করছে এমন ১২০টি সুইডিশ কোম্পানি মালয়েশিয়ায় কাজ করে যাচ্ছে। তবে সুইডেনে কোনো মালয়েশিয়ান কোম্পানি পরিচালিত হচ্ছে না। সুইডেনে নিযুক্ত মালয়েশিয়ার দূতাবাস সুইডীয় ব্যবসাকে আকৃষ্ট করতে প্রায়শই বিভিন্ন কর্মসূচীর আয়োজন করে থাকে, যেখানে মালয়েশিয়ায় বিনিয়োগের সুযোগ-সুবিধা তুলে ধরা হয়।T
২০০৬ সালে প্রায় ১.৬ বিলিয়ন মালয়েশিয়ান রিঙ্গিতের সুইডীয় পণ্য মালয়েশিয়ায় রপ্তানি করা হয়, পক্ষান্তরে মালয়েশিয়ায় আমদানিকৃত পণ্যের পরিমাণ ছিল ০.৭ বিলিয়ন রিঙ্গিত। মালয়েশিয়ান সুইডীয় রপ্তানিকৃত পণ্যসমূহ হল টেলিযোগাযোগ সামগ্রী, মোটর যানবাহন, রাসায়নিক পদার্থ, শক্তি উৎপাদনে সক্ষম যন্ত্রসামগ্রী, মেশিন, কাগজ এবং ধাতব লোহা ও আকরিক। আর সুইডীয় আমদানিকৃত পণ্যসমূহ হল মালয়েশিয় ইলেকট্রনিক যন্ত্র এবং ইলেকট্রনিকস যন্ত্রাংশ, মেশিন, সামগ্রী, টেক্সটাইল, পাম তেল এবং রাবারের কাঁচামাল।
মালয়েশিয়ায় ভলভো সম্পূরক ব্যবসা পরিচালনা করে যা ট্রাক প্রক্রিয়াজাতকরণ করে থাকে।
২০০০ সালে সুইডীশ নেভি প্রতিরক্ষা মন্ত্রী নাজিব তুন রাজাককে চারটি নৌকা দেয়, যার উদ্দেশ্য ছিল মালয়েশিয়ার প্রদেশ সাবাহর নদীপথে নিরাপত্তা জোরদার করা।
২০০৫ সালে ইয়াং দি-পার্তুয়ান এগং (রাজা) মালয়েশিয়ার সিরাজউদ্দিন অব পার্লিস এবং রাজা পারমাইসুরি এগং (রাণী) টেংকু ফাউজিয়া অব পার্লিস সুইডেনে সফর করেন।
নারায়ণগঞ্জ বন্দর
নারায়ণগঞ্জ বন্দর হল বাংলাদেশ এর নারায়নগঞ্জ শহরের একটি নদী বন্দর।এটি বাংলাদেশের অন্যতম নদী বন্দর।এই বন্দরকে কেন্দ্র করে নারায়ণগঞ্জ শহরের বিকাশ ঘটেছে।বর্তমানে বন্দরটি নানা সমস্যার সম্মুখীন।বর্তমানে এই বন্দর দ্বারা প্রধানত যাত্রী পরিবহন করা হয়।এই বন্দর থেকে যাত্রীবাহী জাহাজ বা লঞ্চ গুলি ঢাকা সদরঘাট , কাঁচপুর বন্দর ও বরিশাল এর মধ্যে চলাচল করে।
এই বন্দরটি প্রায় ১০০ বছরেরও বেশি প্রাচীন।এই বন্দর কে কেন্দ্র করে নারায়ণগঞ্জ শহর বেড়ে উঠেছে।এই বন্দর দ্বারা অতিতে দেশের বিভিন্ন নদী বন্দরে পণ্য চলাচল করত।এই বন্দরের দ্বারা পাট পাঠানো হতো কলকাতায়।দেশ ভাগের পর এই বন্দরের দ্বারা দেশের বিভিন্ন এলাকা থেকে পাট আনা হতো নারায়ণগঞ্জ এর পাটকল গুলিতে।
এই বন্দরের জলের গভীরতা বড় জাহাজের নোঙর এর পক্ষে উপযুক্ত নয়।তবে ছোটো জাহাজ চলাচল করার জন্য এই বন্দরটিকে নতুন ভাবে নির্মাণের কথা চলছে।ভারত সরকার এই বন্দরে একটি কন্টেইনার টার্মিনাল নির্মাণের চেষ্টা চালাছে। এখানে বর্তমানে একটি ভাসমান ডকইয়ার্ড গড়া হয়েছে।
এলিফ (টিভি ধারাবাহিক)
এলিফ হল একটি তুর্কি ধারাবাহিক নাটক যা সাপ্তাহিক দিনগুলোতে ক্যানাল ৭ এ প্রদর্শিত হয়।
Drama series that tells the journey of a little girl, pretty and kind named Elif Simsek (Isabella Damla Güvenilir) who must be separated from her mother who was ill. Because hunted by the cruel stepfather, Veysel Simsek (Hasan 'There' Balliktaş) and want to sell Elif to pay his debts due to gambling. Packed with a storyline that is very interesting and touching. Elif is currently 6 years old, her mother Melek Simsek (Sellin Sezgin) ailing deliver her to his friend to be saved from the pursuit of her stepfather. Best friend, Ayse Doğan (Ozanay Alpkan) is a maid in a wealthy family, where she used to work. A big secret, that is actually the biological child Elif results Melek love affair with Kenan Emiroğlu (Altug Seçkiner), the crown prince of the wealthy family. Kenan does not know that Elif is his child with a woman he's ever loved and to be separated because of their different fate. Their love story had runs aground because it was not sanctioned. Currently, Kenan is married and has a wife, Arzu Emiroğlu (Cemre Mellis Çinar) and daughter, Tugce Emiroğlu (Zeynep Orgel) are very spoiled and bad temper. Ayse frying to get permission from the Kenan to receive Elif to be raised in the house, without having to unlock the secrets of the past. Elif forced to live at home and the luxury estates, apart from her beloved mother.
After a threat to everyone, Arzu is now a person who is cornered and threatened. Allow means do so Kenan did not find out they truth about Tugce. Together with his father, Necdet Keratira (Gulhan Gurbahal), Arzu work together to hide a big secret from Kenan. This causes a big problem form families Emiroglu and Melek. Now there is a far greater threat to Melek and Elif from Arzu.
Crimes committed by Necdet and Arzu makes Melek and Kenan back together. However, Melek can not deny the fact that Kenan and Elif far apart. So she decided to keep the father and his daughter in order not to be separated again. Will the old Elif and Kenan split could meet? or even evil will win?
While Selim and Zeynep satus increasingly love each other. They face all kinds of obstacles, do not lose hope, and do not give in to one another. But their happiness as an end, when Arzu fired a gun at them. Zend injured, their world built on love are on their thin line between life and death. Are they going to survive?
Elif biological-found grandma)
The series was premiered on 15 July 2014 on Kanal 7.
পীড়ন
পীড়ন একটি মান নির্দেশ করে। কোন বস্তুর ওপর বাইরে থেকে বল প্রয়োগ করা হলে বস্তুর আকার বা আয়তনে পরিবর্তন ঘটে। এই পরিবর্তন কে বাধা দেওয়ার জন্য ঐ বস্তুর ভেতর থেকে এক ধরনের বাধা দানকারী বলের সৃষ্টি হয়। বস্তুর প্রতি একক ক্ষেত্রফল বরাবর লম্বভাবে সৃষ্ট বাধা দানকারী বলের মানকে পীড়ন বলে। বলকে ক্ষেত্রফল দিয়ে ভাগ করা হলে পীড়ন পাওয়া যায়। পীড়ন একটি স্কেলার রাশি। এর কোন দিক নেই।কোনো বস্তুর প্রস্থচ্ছেদ বা তেলের প্রতি একক ক্ষেত্রফলের ওপর প্রযুক্ত অসহ ভারকে অসহ পীড়ন বলে।
আন্তর্জাতিক পদ্ধতিতে পীড়নের একক প্যাসকেল (pa)
বস্তুর ওপর প্রয়োগকৃত বল বেশি হয়ে গেলে বস্তুটি ভেঙে যায় বা ছিঁড়ে যায়। সবচেয়ে কম মানের যে বলের জন্য বস্তুটি ভেঙে যায় বা ছিঁড়ে যায়, তাকে অসহ বল বলে। আর অসহ বলের জন্য যে পীড়ন হয় তাকে অসহ পীড়ন বলে।
বস্তুর প্রকৃতির ওপর ভিত্তি করে তিন ধরনের পীড়ন দেখা যায়। যথা : ১) দৈর্ঘ্য বা টান পীড়ন ২) আয়তন পীড়ন এবং ৩) ব্যাবর্তন পীড়ন
দৈর্ঘ্য বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে দৈর্ঘ্য বা টান পীড়ন বলা হয়।
আয়তন বিকৃতি প্রতিরোধ করার জন্য বস্তুর একক ক্ষেত্রফল বরাবর লম্ব ভাবে বাধাদানকারী যে বলের সৃষ্টি হয়,তাকে আয়তন পীড়ন বলা হয়।
ব্যাবর্তন বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে ব্যাবর্তন পীড়ন বলা হয়।
হুকের সূত্র
ইংরেজ পদার্থবিজ্ঞানী রবার্ট হুক (১৬৩৫-১৭০৩) পরীক্ষার সাহায্যে দেখান স্থিতিস্থাপক সীমার মধ্যে কোন বস্তুর বিকৃতি তার ওপর প্রযুক্ত বলের সমানুপাতিক। তার পরীক্ষালব্ধ এই ফলাফলকে তিনি ১৬৭৬ সালে পত্রিকায় প্রকাশ করেন। এই সূত্র হুকের সূত্র নামে পরিচিত।
হুকের সূত্রের বিবৃতি হলো, "as the extension, so is the force", যার অর্থ বাংলায়,স্থিতিস্থাপক সীমার মধ্যে বস্তুর পীড়ন এর বিকৃতির সমানুপাতিক।
১৬৭৬ সালে রবার্ট হুক বস্তুর পীড়ন আর বিকৃতি এর মধ্যে একটি সম্পর্ক খুঁজে পান। তিনি তার সেই সূত্রটি আমেরিকার একটি খবরের কাগজে ল্যাটিন ভাষায় একটি ধাঁধার মাধ্যমে প্রকাশ করেন, ধাঁধাটি ছিল এইরকম, "cciiinosststuv", তিনি বলেন এই শব্দটিকে ভালোভাবে সাজালে একটি অর্থপূর্ণ বাক্য পাওয়া যায়। অনেকে এই ধাঁধা সমাধানের চেষ্টা করে ব্যর্থ হয়। অবশেষে ১৬৯৪ সালে, প্রায় ১৮ বছর পর তিনি নিজেই ধাঁধা পুনরুদ্ধার করে দিলেন। সমাধানটি ছিলো এরকম, "ut tensio,sic vis"। ইংরেজিতে যার অর্থ, "as the extension, so is the force"। বাংলায় বস্তুর সম্প্রসারণ প্রযুক্ত বলের সমানুপাতিক। এখান থেকেই হুকের সূতের বিবৃতি নেওয়া হয়েছে অর্থাৎ "স্থিতিস্থাপক সীমার মধ্যে বস্তুর পীড়ন বিকৃতির সমানুপাতিক। "
বুদাই
বুদাই, হোতেই বা পু-টাই একজন চীনা লোক দেবতা। তার নামের অর্থ কাপড়ের বস্তা। আর এই নাম সাধারণত তার কাপড়ের উপর ফুটিয়ে তুলা হয়েছে বলে। তাকে সাধারণত বুদ্ধের অবতার মৈত্রেয় বা ভবিষ্যৎ বুদ্ধ বলে গণ্য করা হয়। তাকে সকল সময় হাসিমুখে থাকতে দেখা যায়, সেজন্যে চীনা ভাষায় তাকে হাসিমুখো বুদ্ধ(笑佛 Xiào Fó) নামে ডাকা হয়।
পাশ্চাত্য বিশ্বে বুদাইকে ভুলক্রমে গৌতম বুদ্ধ বলে গণ্য করা হয়, সেজন্যে তাকে স্থূল বুদ্ধ(胖佛 Pàng Fó) বলে ডাকা হয়।
বুদাইকে সাধারণত একজন স্থূল, টাক মাথার এবং পড়নে ঢিলাঢালা প্রার্থনার পোশাক পরিহিত ব্যক্তি হিসেবে উপস্থাপন করা হয়। তার চটের কাপড়ে তার বৈশিষ্ট্য ফুটিয়ে তুলা হয়, যেখানে তাকে সাধারণত দরিদ্র কিন্তু আত্মতুষ্ট অবস্থায় দেখতে পাওয়া যায়। তাকে প্রায় চিত্তাকর্ষক করে ফুটিয়ে তুলা হয় বা কোমলমতি ছোটদের অনুসরণ করতে দেখা যায়। তার অবয়ব আত্মসন্তুষ্টির প্রতীক হিসেবে প্রায় চীনা সংস্কৃতির সকল ক্ষেত্রেই দেখা যায়
চীনা ইতিহাস মতে, বুদাই একজন চান বৌদ্ধ ভিক্ষু ছিলেন,(禅"chán")। যিনি লিয়াং সাম্রাজ্যের সময়ের পর(৯০৭-৯২৩) চীন দেশে বাস করতেন। তিনি চচিয়াং এর স্থানীয় বাসিন্দা ছিলেন এবং তার বৌদ্ধ নাম কীয়েইচি() ছিল। তিনি একজন সৎ এবং স্নেহশীল প্ৰকৃতির লোক ছিলেন।
অনেক বৌদ্ধধর্মাবলম্বী ঐতিহ্যমতে বুদাই হচ্ছেন একজন বুদ্ধ বা বোধিসত্ত্ব, তাঁকে প্রায় সময় মৈত্রেয় (ভবিষ্যৎ বুদ্ধ) বলে আখ্যায়িত করা হয়।
মৈত্রেয় পরিচয়ে তাঁকে বৌদ্ধ স্তুতিতে() বলা হয়েছে যে তিনি মৃত্যুর আগে বলে যান:মৈত্রেয়, সাধু মৈত্রেয়
যার লক্ষ কোটি রুপ-অবতার।
সময়ে সময়ে দেখা যায় কখনো;
কখনো বা থেকে যায় লোকচক্ষুর অজ্ঞতায়।
বুদাই লোকসাহিত্যে তাঁর আনন্দ, প্রাচুর্য এবং জ্ঞানের আত্মসন্তুষ্টির প্রশংসিত। একটি জনপ্রিয় লোকবিশ্বাস মতে, বুদাইয়ের পেটে ঘষা দিলে সমৃদ্ধি, সৌভাগ্য এবং প্রাচুর্যতা বয়ে আনে। 
জাপানে, লোকসাহিত্যে হোতেই কে সাত সৌভাগ্যবান দেবতার("Shichi Fukujin") একজন বলে গণ্য করা হয়।
ক্যাঙ কুক চুয়েল
ক্যাঙ কুক চুয়েল (হান্‌গেউল্: 강국철 ; হাঞ্জা: 江國哲) একজন উত্তর কোরীয় পেশাদার ফুটবলার,যিনি পিয়ং ইয়াং সিটি এবং উত্তর কোরিয়া জাতীয় ফুটবল দলের হয়ে খেলেন। তিনি ১৯৯০ সালে জন্মগ্রহন করেন। তিনি ডিফেন্ডার হিসেবে খেলেন।
১. Kang Kuk-cho l National Football Teams. Retrieved 23 December 2012.
ভৌতিক বই
ভৌতিক বই বলতে সাধারনত সেইসব বইকে বোঝানো হয় যা লেখা হয় ভূত, প্রেত, আত্মা, প্রেতাত্মা ইত্যাদিকে কেন্দ্র করে। এতে ভৌতিক অভিজ্ঞতাও থাকে। অর্থাৎ এসব বইয়ের প্রধান চরিত্র থাকে ভূত। ভৌতিক বইতে সংকলিত হয় ভৌতিক গল্প। বাংলা সাহিত্যে অনেক লেখক ইতিমধ্যেই ভৌতিক বই বা ভৌতিক গল্প রচনায় নিজেদের দক্ষতা দেখিয়েছেন।